Ruahan kansallispuisto

Ruahan kansallispuisto on luonnonsuojelualue Tansaniassa. Se tunnetaan kymmenestätuhannesta norsustaan. Puiston pinta-ala on 10 300 neliökilometriä, joten se on Tansanian toiseksi suurin kansallispuisto.

Puisto sijaitsee Itä-Afrikan suuressa hautavajoamassa  Iringan ja Mbeyan alueilla maan keskiosassa. Rungumin riistanhoitoalue on sen rajanaapuri.

Ruahassa Itä- ja Etelä-Afrikan eläimistö ja kasvisto kohtaavat. Siellä on tavattu 528 lintulajia ja 1650 kasvilajia. 

Puiston halki virtaa Ruaha-joki, jonka sivujoet kuivuvat kuivan kauden aikana. Siellä tavataan monenlaisia antilooppeja, ja niitä saalistavia leijonia, leopardeja, gepardeja, täplä- ja juovahyeenoita ja hyeenakoiria.

Lähteet

Aiheesta muualla 

Tansanian kansallispuistot